open-index/open-wikipedia-markdown huggingface dataset:
מוזיאון פארס

**מוזיאון פארס ** (בפרסית: **موزه پارس**) הוא מוזיאון לתרבות ואמנות השוכן בגן נַזַר (בפרסית: باغ نظر, בּאע'-י נַטַ'ר) בשיראז שבאיראן, המציג מוצגים מהתקופה הטרום-אסלאמית ואחריה. המבנה בו שוכן המוזיאון הוקם בתקופתו של כרים ח'אן זנד (1751–1779), מייסד שושלת זנד, ובו נמצא גם מתחם הקבר שלו. בשנת 1936 הוסב המבנה למוזיאון. המוזיאון נמצא ברחוב זנד בסמוך למצודת כרים ח'אן. הוא מוכרז כאחד מאתרי המורשת הלאומית של איראן.

## היסטוריה
כרים ח'אן זנד בנה מבנה מתומן מרהיב למראה במרכז גן נזר, בו קיבל אורחים ושגרירים; כמו כן שימש המבנה לטקסים רשמיים ולחגיגות, לכן שם נוסף בו ידוע הגן הוא "גן הממשל". חלקו החיצוני של המבנה המתומן מקושט באריחים מצוירים בפרחים ובציפורים. חלקו העליון מעוטר באנטבלטורות ועיטורי אריחים. 

בחצר מוזיאון פארס יש תבליטים המתארים את הגיבורים שהשתתפו בקרבות נגד האימפריה העות'מאנית ובמיוחד את מוסא ח'מיס, הגיבור האיראני הראשון במעלה מתקופת שושלת זנד ועד אמצע התקופה הקאג'ארית. הוא היה מפקד צבא איראן בקרב נגד האימפריה העות'מאנית, ומייחסים לו מוצא מצאצאי המלך המיתולוגי ג'משיד או מהסולטאן מלכשאה הראשון.

## המוצגים במוזיאון
מוזיאון פארס נחשב למוזיאון העתיק ביותר במחוז פארס, והוא מציג מגוון מוצגים מחומרים שונים (מתכות, חימר, מטבעות, חותמות ועוד) מן האלף הרביעי לפנה"ס ועד לתקופה המודרנית. במוזיאון יש אוסף של 30 כרכי קוראן בכתב ידו של יחיא אל-ג'מאלי א-צופי שחי במאה ה-14 בתקופתו של שאה אבו אסחאק אינג'ו, לצד אוסף של ציורים בצבעי מים של לוטפ עלי צורתגר שיראזי. הציור המפורסם "כרים ח'אן מעשן נרגילה" (מיוחס למוחמד צאדק, 1779) מוצג גם הוא במוזיאון. בציור זה מצוירים גם אנשי החצר הזנדית, ביניהם שייח' עלי ח'אן, צאדק ח'אן, זכי ח'אן ולוטף-עלי ח'אן זנד. יצירות של ציירים מפורסמים מתקופת שושלת זנד, כמו אקא צאדק, מירזא באבא נקאשבאשי וג'עפר, מוצגות לצד עבודות של ציירים עכשוויים כמו צדר א-דין שאיסתה ומיר מצור (תלמידיו של כמאל אל-מולכ). חרבו של כרים ח'אן זנד מוצגת גם היא במוזיאון. באגף המערבי של המתחם יש אבן עגולה גלילית, המכונה "לוח ההיסטוריה" (בפרסית: لوح تاریخ, לוח-י תאריח'). על האבן הזו חקוקות שלוש כתובות בפהלווי (איראנית אמצעית) ובנסתעליק (כתב ערבי), העוסקות בתקופות היסטוריות שונות באיראן: התקופה הסלג'וקית, התקופה הצפאווית והתקופה הקאג'ארית.

### קוראן הֵפְדה-מַן
הקוראן הזה נכתב בתחילת המאה התשיעית להג'רה בידי סולטאן אבראהים בן שאהרוח' תימורי. הקוראן, שבתחילה נשמר ב"שער הקוראן" בשיראז, הועבר מאוחר יותר למוזיאון פארס. מאפייני הקוראן הם כדלקמן:
# משקל הקוראן 40 ק"ג (בשני כרכים)
# מידות הקוראן 72*48 ס"מ
# היקף של יותר מ-25 ס"מ עם 600 דפים
# כל דף מכיל 11 שורות
# בשולי הדפים יש חותמות וחתימות של האנשים ששמרו על הקוראן לאורך התקופות
# הקוראן הזה נכתב בקולמוס שלוש-שישיות

### קברו של מוחמד כרים ח'אן זנד
כרים ח'אן זנד מת בשנת 1779. על פי צוואתו קברו אותו בחלק המערבי של המתחם. 13 שנים מאוחר יותר, אקא מוחמד ח'אן קאג'אר, בגלל שנאתו לשושלת זנד, הוציא את עצמותיו של כרים ח'אן מהקבר והעביר אותן לארמון גולסתאן. יש דיווחים סותרים לגבי מקום משכנן הסופי של עצמותיו של כרים ח'אן זנד.

## גלריית תמונות

Mozyeepars (1).JPG|תעלת מים
Mozyeepars (5).JPG|הגן
Mozyeepars (3).JPG|תבליט (מראה את הגיבורים והלוחמים)



## קישורים חיצוניים

* דף המוזיאון באתר "Untold Iran"
* על אודות מוזיאון פארס באתר סוכנות החדשות של הסטודנטים באיראן

קטגוריה:איראן: מוזיאונים
קטגוריה:שיראז
קטגוריה:שיראז: מבנים
פולקסווגן 411

ממוזער|250px|פולקסווגן 411

**פולקסוגן 411** (בגרמנית: **Volkswagen 411**) הייתה מכונית משפחתית שייצרה חברת פולקסווגן הגרמנית בשנים 1968–1972. הפולקסווגן 411 הורכב גם בדרום אפריקה משנת 1969. דגם הפולקסווגן 411 התחרה בדגם הפולקסווגן K70.

פולקסווגן 411 שווק בישראל.

ממוזער|240px|פולקסווגן 411
ממוזער|240px|פולקסווגן 411, מבט לתא הנהג
ממוזער|240px|פולקסווגן 411, 2 דלתות

## דגמים

* פולקסווגן 411 - 2 דלתות
* פולקסווגן 411 - 4 דלתות
* פולקסווגן 411 - 2 דלתות סטיישן
* פולקסווגן 411 - 2 דלתות קבריולה

## מפרט טכני ומידות

* מנוע אחורי, קירור אוויר, 4 צילינדרים, 1,679 סמ"ק המפתח 51 כ"ס
* מנוע הזרקת דלק, 1,679 סמ"ק המפתח 60 כ"ס, (משנת 1969–1972
* יחס דחיסה - 1:7.8 (1968-1969)
* יחס דחיסה - 1:8.2 (1969-1972)
* תמסורת ידנית - 4 מהירויות
* תמסורת אוטומטית 3 מהירויות (משנת 1969)
* קרבורטור Twin (בשנים 1968–1969)
* בלמים דיסק מקדימה, תוף מאחור
* מתלי מקפרסון
* מערכת הזרקת דלק אלקטרונית Bosch D-Jetronic (בשנים 1969–1972)
* מהירות שיא - 145 קמ"ש לדגם תמסורת ידנית, 142 קמ"ש לדגם תמסורת אוטומטית (1968–1969)
* מהירות שיא - 155 קמ"ש לדגם תמסורת ידנית, 152 קמ"ש לדגם תמסורת אוטומטית (1969–1972)
* אורך הרכב - 4,553 מ"מ
* בסיס גלגלים - 2,500 מ"מ
* גובה - 1,475 מ"מ
* רוחב - 1,636 מ"מ
* קיבולת דלק - 50 ליטר
* משקל - 1,020-1,080 ק"ג לדגם 2 דלתות
* משקל - 1,040-1,100 ק"ג לדגם 4 דלתות

## ראו גם
* פולקסווגן
* פולקסווגן 412
* פולקסווגן ברזיליה

## קישורים חיצוניים

* פולקסווגן 411, 2 דלתות (2:22 דקות), יו-טיוב
* פולקסווגן 411 (11:32 דקות), יו-טיוב
* פולקסווגן 411 קבריולה (1:41 דקות), יו-טיוב
קטגוריה:מכוניות משפחתיות
411
קטגוריה:דגמי מכוניות שהושקו ב-1968
קטגוריה:מכוניות מנוע אחורי
קטגוריה:כלי רכב גרמניים
הראג'ות הלבנים

**הראג'ות הלבנים** (באנגלית: White Rajahs) היו מונרכיה שושלתית של משפחת ברוּק האנגלית, ששלטה בממלכת סראוואק שבאי בורנאו בשנים 1841–1946. השליט הראשון בשושלת היה ג'יימס ברוק. כגמול על עזרה לסולטן ברוניי במאבקו בפיראטים ובהתקוממות הילידים, הוענקו לברוק אדמות סראוואק ב-1841 ומעמד של ממלכה עצמאית.

בשל רצונו של ברוק שהשושלת תמשיך דרך צאצאיו וקרובי משפחתו הזכרים, ממשיכיו היו אחיינו ואחיינו מדרגה שנייה, והאחרון שבהם ויתר על סמכויותיו לממלכה המאוחדת בשנת 1946. אחיינו של המוותר היה יורש העצר החוקי והוא התנגד לוויתור.

## שליטים

## קישורים חיצוניים
*brooketrust.org
*אתר שפעל בעבר על הראג'ות (מתוך ארכיון האינטרנט)
*A Sarawak Royal Interest Homepage
*Mike Thomson, The stabbed governor of Sarawak, באתר ה-BBC, 14 March 2012
קטגוריה:בתי מלוכה
קטגוריה:ברוניי: היסטוריה
קטגוריה:מלזיה: היסטוריה
קורות בתינו

**קורות בתינו** הוא קובץ של ארבעה סיפורים, שנים גדולים ושנים קטנים, מאת ש"י עגנון. הספר יצא לאור בהוצאת שוקן בשנת 1979, הכרך השמיני מתוך ספרי ש"י עגנון שיצאו לאחר מותו בידי בתו אמונה ירון. 

סיפורים אלו עוסקים בעיקר בתולדות משפחתו של עגנון, כשחלק מהכתוב מבוסס על אמת היסטורית, וחלק אחר בדיוני. חלק מהסיפורים שבספר נכתבו כבר בספר האש והעצים.

## לקריאה נוספת
* אבידב ליפסקר, **מחשבות על עגנון**, הספר השלישי, הוצאת אוניברסיטת בר-אילן, 2024.
* דן לאור, "קורות בתינו" לש"י עגנון,  הספרות, חוב' ג' (1971), עמ' 312–325.
* דן לאור, לעשות ספר יוחסין לזרעו : "קורות בתינו" מאת ש"י עגנון, הארץ, 13 ביולי 1979
* 
* מלכה שקד, חוליות ושלשלת : הרומן העברי על תולדות משפחה, תל אביב, הוצאת הקיבוץ המאוחד, 1990, עמ' 250–257

## קישורים חיצוניים
* קורות בתינו, באתר של הוצאת שוקן

קטגוריה:כתבי ש"י עגנון
קטגוריה:ספרי הוצאת שוקן
אלן דובי

**אלן ראסל דובי** (באנגלית: **Alan Russell Dobie**; נולד ב-2 ביוני 1932) הוא שחקן אנגלי.

## ביוגרפיה
דובי נולד בוומבוול שבמערב רידינג ביורקשייר, לג'ורג' ראסל ולשרה קייט דובי. אביו היה מהנדס מכרות ואמו הייתה ממשפחת איכרים. דובי למד משחק בבית הספר למשחק של תיאטרון אולד ויק בלונדון. במהלך חמישים שנות הקריירה שלו הופיע ביותר מ-117 הפקות.

### קריירה
הופעת הבכורה של דובי בתיאטרון הייתה בשנת 1952 במחזה "רומיאו ויוליה" מאת שייקספיר בתפקיד משרת של פאריס בתיאטרון אולד ויק בלונדון. ב-1963 הופיע לראשונה בברודוויי בדמות קורפורל היל במחזה "Chips with Everything" בתיאטרון פלימות'.

בין המחזות בהן הופיע דובי בתיאטראות וסט אנד בלונדון היו: "No Concern of Mine", "רוסמרהולם", "The Complaisant Lover", המחזה "The Tiger and the Horse" מאת רוברט בולט, "The Affair", "Curtmantle", "The Devils", "Inadmissible Evidence", "The Hallelujah Boy", "ברווז הפרא", "רוקדים בלונאסה", "Rough Justice", "המלט" וב"מחכים לגודו". בתיאטרון אולד ויק שיחק דומי במחזות "רומיאו ויוליה", "Italian Straw", "יוליוס קיסר", "רצח בקתדרלה", "הנרי השמיני", "הסוחר מוונציה", "מקבת'", "עמל אהבה לשווא", "אילוף הסוררת", "כטוב בעיניכם", "ריצ'רד השני", "הנרי הרביעי" חלק 1 ו-2, "מייג'ור ברברה", "Sergeant Musgrave's Dance", "One Leg Over the Wrong Wall", "Chips with Everything", "The London Cuckolds", וב-"Famine". ב-1963 גילם את דמותו של ישו הנוצרי ב-"Cycle of Mystery Plays" ביורק. דובי ביים את המחזות "נשות וינדזור העליזות", "Season's Greetings" ו-"Wedding in White".

בטלוויזיה הופיע דובי בין השאר במיני-סדרה "מלחמה ושלום" של ה-BBC, בסדרה "קסלר" מ-1981, בסדרה "The Troubleshooters" ובמיני-סדרה "זמנים קשים", עיבוד טלוויזיוני לספר באותו שם מאת דיקנס (1977). ב-1964 וב-1965 שיחק בתפקיד דייוויד קורבט בסדרה "The Plane Makers". בשנים 1980–1981 כיכב דובי בתפקיד הראשי בדמות סמל בילוש מהתקופה הוויקטוריאנית בסדרה "קריב". ב-1979 שודר בטלוויזיית גרנדה מחזה בשם "קריב" שממנו פותחה הסדרה שמנתה 14 פרקים. ב-1986 שיחק דובי בתפקיד הראשי בסרט הטלוויזיה "The Disputation" של ערוץ 4 וגילם את רבי משה בן נחמן, לצדו של כריסטופר לי שגילם את חיימה הראשון, מלך אראגון.

### חיים אישיים
בין השנים 1955 ל-1961 היה דובי נשוי לשחקנית רייצ'ל רוברטס. ב-1963 התחתן עם מורין סקוט.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1932
הפארק הלאומי איוואוויק

ממוזער|הגישה היחידה לפארק היא רק דרך מטוס או סירה
ממוזער
**הפארק הלאומי איוואוויק** (אנגלית: Ivvavik National Park) הוא פארק לאומי הממוקם בקצה הצפון מערבי של טריטוריית יוקון שבקנדה. במקור שמו של הפארק הוא "הפארק הלאומי של צפון יוקון" (Northern Yukon National Park) הפארק קיבל את שמו "איוואוויק" בשנת 1992, ומקור השם במילה "אינוויאלוקטון" (Inuvialuktun), שמשמעותה "מקום לידה". הפארק הוא תוצאה של הסכם בין האינואיטים לממשל בשנת 1984, והוא הפארק הראשון בקנדה שהוקם כתוצאה מהסכם תביעותיהם לבעלות של ילידי המקום (אינואיטים).

הפארק מאפשר למספר מינימלי של אנשים לבקר בו בשנה, על מנת להגן על עדר הפורקיפיין (Porcupine) של איילי הצפון הנמצאים באזור הארקטי של צפון מערב יוקון וצפון ומזרח אלסקה.

## גאוגרפיה
הפארק נמצא על חופי ים בופור וגובל במערבו עם מדינת אלסקה לרכס הרי ברוקס (Brooks Range) ושמורת הטבע הארקטית הלאומית (Arctic National Wildlife Refuge).

## בעלי חיים
בפארק ישנו מגוון אקולוגי רחב ובינו זאבים, דובי גריזלי ודובים שחורים. בעלי חיים אחרים המאכלסים את הפארק הם שועלים אדומים, איילי הצפון, למינגים, שועלי שלג, כבשי דאל, בזים ארקטיים, כבשי המושק, ועוד.

## קישורים חיצוניים

* 

קטגוריה:קנדה: פארקים לאומיים
קטגוריה:יוקון: גאוגרפיה
פולקסווגן 412

ממוזער|300px|פולקסווגן 411

**פולקסוגן 412** (**Volkswagen 412**) היא מכונית משפחתית שיוצרה על ידי חברת פולקסווגן הגרמנית משנת 1972–1973. מאוגוסט 1972 החליף דגם הפולקסווגן 412  את דגם ה-פולקסווגן 411.

פולקסווגן 412 שווק במדינת ישראל.

ממוזער|360px|פולקסווגן 412
ממוזער|360px|פולקסווגן 412
ממוזער|360px|פולקסווגן 412, 2 דלתות
ממוזער|360px|פולקסווגן 412, וריאנט, סטיישן

## גרסאות

* פולקסווגן 412E
* פולקסווגן 412LE
* פולקסווגן 412LS
* פולקסווגן 412S

## דגמים

* פולקסווגן 412 - 2 דלתות
* פולקסווגן 412  - 4 דלתות
* פולקסווגן 412 - 2 דלתות סטיישן (Volkswagen 412 Variant )
* פולקסווגן 412 - 2 דלתות קבריולה

## מפרט טכני ומידות

* מנוע אחורי, הזרקת דלק, קירור אוויר, 4 צילינדרים, 1,679 סמ"ק המפתח 60 כ"ס
* מנוע אחורי, 1,759 סמ"ק המפתח 56 כ"ס
* מנוע אחורי, 1,759 סמ"ק, המפתח 63 כ"ס (משנת 1973)
* יחס דחיסה - 1:8.2 
* קרבורטור Twin, סולקס 40 
* תמסורת ידנית - 4 מהירויות
* תמסורת אוטומטית 3 מהירויות 
* בלמים דיסק מקדימה, תוף מאחור
* מתלי מקפרסון
* מערכת הזרקת דלק אלקטרונית Bosch D-Jetronic 
* מהירות שיא - 155 קמ"ש לדגם תמסורת ידנית,  152קמ"ש לדגם תמסורת אוטומטית (1972-1973)
* מהירות שיא - 150 קמ"ש לדגם תמסורת ידנית, 147 קמ"ש לדגם תמסורת אוטומטית (1973-1974)
* אורך הרכב - 4,583 מ"מ
* גובה - 1,486 מ"מ
* רוחב - 1,636 מ"מ
* בסיס גלגלים - 2,500 מ"מ
* קיבולת דלק - 50 ליטר
* משקל -  1,080 ק"ג לדגם 2 דלתות
* משקל - 1,100 ק"ג לדגם 4 דלתות

## ראו גם
* פולקסווגן
* פולקסווגן 411
* פולקסווגן ברזיליה

## קישורים חיצוניים

* פולקסווגן 412 סטיישן  (6:48 דקות), יו-טיוב
* פולקסווגן 412, 2 דלתות  (2:10 דקות), יו-טיוב
קטגוריה:מכוניות משפחתיות
412
קטגוריה:דגמי מכוניות שהושקו ב-1972
קטגוריה:מכוניות מנוע אחורי
קטגוריה:כלי רכב גרמניים
The Nation

**האומה** (באנגלית: **The Nation**) הוא השבועון הוותיק ביותר המודפס ברציפות בארצות הברית והשבועון הנקרא ביותר של הפוליטיקה הפרוגרסיבית בארצות הברית .

The Nation נוסד ב-6 ביולי 1865 בידי ויליאם לויד גאריסון  כממשיכו של The Liberator  כשמטרתו המוצהרת היא "לשים דגש על דיון סוגיות פוליטיות וחברתיות ברוח ביקורתית, ולהילחם כנגד אלימות, גוזמאות וייצוג בלתי הולם, בה נגועה הכתיבה הפוליטית כיום."
הוא מפורסם בידי The Nation Company, L.P. ב-3 Irving Place, בעיר ניו יורק וקשור ל־The Nation Institute .

ל-The Nation משרדים בוושינגטון די. סי., לונדון ודרום אפריקה, ומדורים העוסקים באדריכלות, אמנות, עסקים, ביטחון, סביבה, קולנוע, משפטים, מוזיקה, שלום ופירוק הנשק, שירה וארצות הברית. מספר הקוראים של כתב העת המודפס העפיל ל-187,000 בשנת 2006 וב-2010 צנח ל-145,000. על כתב העת המקוון מנויים מעל 15,000 קוראים.

## קישורים חיצוניים

* 

* 
* אתר כתב העת

## הערות שוליים

קטגוריה:ארצות הברית: כתבי עת
קטגוריה:שבועונים
קופה אמריקה 1957

**[[קופה אמריקה|אליפות אמריקה הדרומית]] [[1957]]** (**1957 Campeonato Sudamericano**) היא המהדורה ה-25 של אליפות אמריקה הדרומית בכדורגל. הטורניר נערך בפרו בין ה-7 במרץ ל-6 באפריל 1957, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שבע נבחרות החברות בהתאחדות.

הטורניר שוחק במתכונת של בית גמר, והשתתפו בו שבע נבחרות שהתמודדו ביניהן בסיבוב אחד בן שישה מחזורים.  ו בחרו שלא להשתתף בטורניר.

 המארחת זכתה בטורניר בפעם ה-11 בתולדותיה. היא ניצחה בחמישה מתוך ששת משחקיה בטורניר, והפסידה רק במשחק האחרון למארחת , וזאת לאחר שהבטיחה כבר את הזכייה בתואר.

## בית הגמר
שמאל|ממוזער|300px|האצטדיון הלאומי בלימה
בשלב זה, נפגשו הנבחרות אחת עם השנייה פעם אחת. תואר אלופת אמריקה הדרומית הוענק לנבחרת שסיימה במקום הראשון בבית בתום ארבעה מחזורים.

עבור כל ניצחון זוכה הנבחרת בשתי נקודות, ועבור כל תוצאת תיקו זוכה הנבחרת בנקודה אחת. במקרה של שוויון בנקודות, תדורג גבוה יותר:
* הנבחרת בעלת פער השערים הטוב יותר
* הנבחרת בעלת מספר שערי הזכות הגבוה יותר
* הנבחרת המנצחת במשחק בין השתיים
* הנבחרת שתנצח בהגרלה שתיערך ביניהן

כל משחקי הגמר של הטורניר נערכו באצטדיון הלאומי שבלימה. תכולתו המקסימלית בעת הטורניר עמדה על כ-50,000 מקומות.

### טבלה סופית

### תוצאות הטורניר

----

----

----

----

----

----

----

----

----

----

----

----

----

----

----

----

----

----

* המשחק הופסק בדקה ה-43 בעקבות פריצת אוהדים למגרש
----

----

## מלך השערים
;תשעה שערים
*  אומברטו מסקיו
*  חאבייר אמברויס

;שמונה שערים
*  אנטוניו אנחליז'ו
*  ואלדיר פריירה
*  אבריסטו

;חמישה שערים
*  אלברטו טרי

## קישורים חיצוניים

* קופה אמריקה 1957 ב-rsssf

קטגוריה:קופה אמריקה
קטגוריה:תחרויות כדורגל ב-1957
קטגוריה:תחרויות כדורגל בפרו
טקס פרסי אוסקר ה-89

**טקס פרסי אוסקר ה-89** (באנגלית: **89th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2016 נערך בתיאטרון דולבי שבלוס אנג'לס, קליפורניה, ב-26 בפברואר 2017. הקומיקאי ג'ימי קימל הנחה את הטקס בפעם הראשונה.

הטקס התאפיין בביקורת מצד מנחה הטקס, המגישים והזוכים על מדיניותו והתבטאותיו של נשיא ארצות הברית דונלד טראמפ.

על הטקס העיבה תקלה, באשמת פירמת רואי החשבון PwC שפיקחה על הטקס, שגרמה להכרזת הסרט "לה לה לנד" כזוכה בפרס הסרט הטוב ביותר, ורק לאחר תחילת נאומי התודה מצד מפיקי "לה לה לנד", הובהר כי הזוכה האמיתי הוא הסרט "אור ירח".

## זכיות ומועמדויות
[150 px|alt=|ממוזער|[דמיאן שאזל, הבמאי הטוב ביותר]]
[150 px|alt=|ממוזער|[אמה סטון, השחקנית הטובה ביותר]]
[150 px|alt=|ממוזער|[קייסי אפלק, השחקן הטוב ביותר]]
[150 px|alt=|ממוזער|[ויולה דייוויס, שחקנית המשנה הטובה ביותר]]
[150 px|alt=|ממוזער|[מהרשלה עלי, שחקן המשנה הטוב ביותר]]
[150 px|alt=|ממוזער|[קנת' לונרגן, התסריט המקורי הטוב ביותר]]
[150 px|alt=|ממוזער|[אסגאר פרהאדי, הסרט הזר הטוב ביותר]]
המועמדויות לטקס פרסי אוסקר ה-89 הוכרזו ב-24 בינואר 2017. ההכרזה בוצעה לראשונה באמצעות שידור חי באתר האינטרנט הרשמי של האקדמיה, ברשתות החברתיות ובשידורים מקומיים ברחבי ארצות הברית. ההכרזה בוצעה על ידי מספר זוכים ומועמדי עבר לפרס ביניהם נשיאת האקדמיה, שריל בון אייזקס, הבמאים ג'ייסון רייטמן וגיירמו דל טורו, השחקנים ברי לארסון, גבורי סידיבי, גלן קלוז, ג'ניפר הדסון, דמיאן ביצ'יר, טרנס הווארד, מרשה גיי הארדן וקן ואטאנבה והתסריטאי דסטין לאנס בלאק. הסרט שקיבל את מרב המועמדויות היה "לה לה לנד" עם 14 מועמדויות שהשתווה בכך לשיא למספר המועמדויות של הסרטים "טיטניק" ו"הכל אודות חוה". הסרטים "אור ירח" ו"המפגש" היו מועמדים כל אחד לשמונה פרסים.
### זכיות

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים

* 

## הערות שוליים

קטגוריה:2017 בארצות הברית
קטגוריה:טקסי פרס אוסקר
עקיבא בר-נון

**עקיבא בר-נון** (1939 - 25 בינואר 2017) היה פרופסור באוניברסיטת תל אביב, חוקר שביטים וכוכבי לכת, חבר בצוות המחקר של החללית רוזטה ומנהלה השלישי של סוכנות החלל הישראלית בין השנים 1993-1989.

## ביוגרפיה
למד באוניברסיטה העברית בירושלים, וסיים תואר שני בכימיה ופיזיקה בשנת 1962.
סיים תואר שלישי בכימיה פיזיקלית באוניברסיטה העברית בשנת 1968.

החל משנת 1970 שימש כמרצה באוניברסיטה העברית בירושלים. בשנת 1976 מונה למרצה בכיר באוניברסיטת תל אביב.
ב-1980 קיבל מנוי של פרופסור חבר. החל משנת 1987 שימש כפרופסור מן המניין בחוג לגיאופיזיקה באוניברסיטת תל אביב.

היה חבר באיגוד האסטרונומי הבינלאומי.

בר-נון נפטר ב-25 בינואר 2017, בגיל 77.

האסטרואיד  נקרא על שמו.

## מחקרו
במחקרו חקר בר-נון את היווצרות שביטי קרח ומידולם במעבדה. היה מעורב בחקר שביטים ונחיתה עליהם, כחלק מפרויקט החללית רוזטה. במעבדתו באוניברסיטת תל אביב, הצליח להוכיח באמצעות סימולציה כי ניתן לדמות קרח שביטים. השביטים מכילים את המים, הגזים ואת אבני הבניין של מרכיבי החיים.

כמו כן חקר את הכימיה של אטמוספירת הירח טיטאן, ירח של שבתאי, כחלק מניסוי HASI שעל הגשושית הויגנס שנחתה על טיטאן בינואר 2005. קבוצת המחקר פיתחה תאוריה המסבירה כיצד הגזים האצילים ארגון, קריפטון וקסנון נלכדים על ידי האובך באטמוספירה של טיטאן ושוקעים עמו אל הקרקע

חקר את תוצרים של הברקים באטמוספירה של כוכבי הלכת צדק ובהשוואה לאטמוספירת כדור הארץ הקדום. כמו כן חקר את התהליכים שהובילו ליצירת החיים על פני כדור הארץ.

### רוזטה
בר-נון ליווה את פרויקט רוזטה למעלה מ-20 שנה. כחבר בוועדה המדעית היה שותף להגדרת המטרות המדעיות של הפרויקט. כמו כן כחלק מהקבוצה של אוניברסיטת ברן בשווייץ היה שותף למחקר הגזים אשר משתחררים מן השביט 67P/צ'וריומוב־גרסימנקו בזמן ההתקרבות אל השמש והתחממותו.

## בסוכנות החלל הישראלית
בר-נון מונה להיות מנהל סוכנות החלל הישראלית ב-1989 ושימש בתפקיד עד 1993. שימש כסגן יו"ר סוכנות החלל בין השנים 1995-1993.

## פרסומים נבחרים

## לקריאה נוספת
* עקיבא בר-נון, **עולמות חדשים** מסע במרחבי מערכת השמש, ספרית מעריב, תל אביב, 1984.

## הערות שוליים

קטגוריה:אנשי תוכנית החלל הישראלית
קטגוריה:מדענים שעל שמם כוכב לכת מינורי
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: מדעי כדור הארץ
קטגוריה:ישראלים שנולדו ב-1939
קטגוריה:ישראלים שנפטרו ב-2017
פולקסווגן סדרה 3

ממוזער|250px|פולקסווגן 1,600 מסוג Notchback
**פולקסווגן סדרה 3** (גרמנית: VW Typ 3) (1,500 סמ"ק ו-1,600 סמ"ק) היא מכונית משפחתית קומפקטית שיוצרה על ידי חברת פולקסווגן הגרמנית בין השנים 1961–1973. הפולקסווגן סדרה 3 הוצגה לראשונה בתערוכת המכוניות בפרנקפורט בספטמבר 1961.

יוצרו 1,339,124 יחידות בגרמניה.

הפולקסווגן סדרה 3 יוצרה בגרמניה, בברזיל (יוצרו 24,475 יחידות מדגם Notchback ו-109,515 יחידות מדגם Fastback), בארגנטינה ובאוסטרליה.

הפולקסווגן סדרה 3 קרויה גם: "פולקסווגן 1,500" ו"פולקסווגן 1,600".

ממוזער|300px|פולקסווגן 1,600 מסוג Notchback
ממוזער|300px|פולקסווגן 1,600 מסוג Fastback 
[ממוזער|300px|פולקסווגן 1,600 שנת 1969, 4 דלתות, יוצרה ב[ברזיל]]

## דגמים

* 2 דלתות Notchback (מנוע 1,493 סמ"ק (יוצר עד יולי 1973). בישראל נקרא "לימוזין".
* 2 דלתות Fastback (מנוע 1,584) החל מאוגוסט 1965
* 2 דלתות Fastback (דגם TL - קופה)
* 4 דלתות (בברזיל בלבד, בגרסת Zé)
* 2 דלתות סטיישן - פולקסווגן וריאנט

## מפרט טכני ומידות

* מנוע אחורי. 4 צילינדרים, 1,493 סמ"ק, מנוע מקורר אוויר, בעל הספק 33 כ"ס ו-44 כ"ס
* מנוע 1,584 סמ"ק, מנוע מקורר אוויר, בעל הספק 40 כ"ס, ו-53 כ"ס, יחס דחיסה 1:8.5
* תמסורת ידנית - 4 מהירויות
* תמסורת אוטומטית - 3 מהירויות
* הזרקת דלק אלקטרונית (Bosch D-Jetronic), (משנת 1968) בדגמי וריאנט 1600 TE & LE
* אורך הרכב - 4,225 מ"מ
* אורך הרכב - 4,270 מ"מ (משנת 1970 - תוספת של 45 מ"מ)
* רוחב - 1,605 מ"מ
* גובה - 1,475 מ"מ
* בסיס גלגלים - 2,400 מ"מ
* משקל - 880 ק"ג לדגם Notchback

## ראו גם

* פולקסווגן
* פולקסווגן וריאנט

## קישורים חיצוניים

קטגוריה:מכוניות משפחתיות
3
קטגוריה:דגמי מכוניות שהושקו ב-1961
קטגוריה:כלי רכב גרמניים
קטגוריה:כלי רכב המורכבים בברזיל
קטגוריה:כלי רכב המיוצרים באוסטרליה
קטגוריה:כלי רכב המורכבים בארגנטינה
תכריך של סיפורים

**תכריך של סיפורים** הוא קובץ סיפורים מאת ש"י עגנון, שיצא לאור בהוצאת שוקן בשנת 1984, הכרך העשירי מתוך ספרי ש"י עגנון שיצאו לאחר מותו. ככל ספריו של עגנון שיצאו לאור לאחר פטירתו, גם ספר זה הובא לדפוס בידי בתו, אמונה ירון.

## לקריאה נוספת
* אמנון נבות, לא נודד כנף ולא סוס צוהל, מעריב 22 בפברואר 1985
* דן לאור, כתבי ש"י עגנון: המרכז והשוליים, הארץ, תרבות וספרות, 18 בינואר 1985

## קישורים חיצוניים
* תכריך של סיפורים, באתר הוצאת שוקן

* 

קטגוריה:כתבי ש"י עגנון
קטגוריה:ספרי הוצאת שוקן
אלפונסו החמישי, מלך אראגון

**אלפונסו החמישי, מלך אראגון** (בספרדית: **Alfonso V de Aragón**; 1396 – 27 ביוני 1458) היה מלך אראגון בין השנים 1416–1458, ומלך נאפולי בין השנים 1442–1458.

## ביוגרפיה
אלפונסו החמישי נולד במדינה דל קמפו בשנת 1396, והיה בנם של פרננדו הראשון, מלך אראגון ולאונור אורקה מקסטיליה, רוזנת אלבורקרקה, בתם של סנצ'ו אלפונסו, הרוזן הראשון מאלבורקרקה וביאטריש, רוזנת אלבורקרקה.

בשנת 1416 מת אביו פרננדו הראשון, מלך אראגון, ואלפונסו עלה לשלטון במקומו. בשנת 1421 הכירה ג'ובאנה השנייה, מלכת נאפולי באלפונסו כיורשה, ובעקבות כך הלך אלפונסו לנאפולי, שם התעמת עם לואי השלישי, דוכס אנז'ו שהיה אף הוא טוען לכתר. מכיוון שלואי נתמך על ידי האפיפיור מרטינוס החמישי, הכריז אלפונסו על תמיכתו באנטי-אפיפיור בנדיקטוס השלושה עשר. בשנת 1423 התכחשה ג'ובאנה להכרתה באלפונסו כיורשה, והכירה בלואי מאנז'ו כיורשה. בתגובה לכך ניסה אלפונסו לתפוס את השלטון, אולם נסוג עקב קואליציה חזקה שהוקמה נגדו. בהמשך אותה שנה חזר אלפונסו לאראגון, שבה פרצה מלחמה בין אחיו פדרו מאראגון, רוזן אלבורקרקה לבין ממלכת קסטיליה, ובדרכו לשם הרס את מרסיי שהייתה מעוז של לואי מאנז'ו.

בשנת 1424 הובסו כוחות אראגון על ידי קואליציה שהונהגה על ידי פרנצ'סקו ספורצה, וג'ובאנה השנייה חזרה והשתלטה על נאפולי. לאחר מותה של ג'ובאנה השנייה בשנת 1435, ירש אותה רנה מאנז'ו, אולם האפיפיור אאוגניוס הרביעי התנגד לכך. אלפונסו ניסה לנצל את ההזדמנות ולכבוש את נאפולי, אולם הובס בקרב פונזה על ידי כוחותיו של פיליפו מריה ויסקונטי ונלקח בשבי. בהיותו בשבי הרשים אלפונסו את פיליפו מריה ויסקונטי, ושכנע אותו שישחרר אותו ושלא יתערב בסכסוך בנאפולי. בשנת 1436 ניסה שוב אלפונסו לכבוש את נאפולי, אולם כשל במשימה. בשנת 1438 הגיע רנה מאנז'ו לנאפולי ותפס את השלטון, ובשנת 1439 נהרג אחיו של אלפונסו – פדרו מאראגון, רוזן אלבורקרקה בקרב אל מול כוחותיו של רנה, ומשום כך חתם אלפונסו על הסכם הפסקת אש עם רנה.

בשנת 1441 חזר אלפונסו והטיל מצור על נאפולי, וב-2 ביוני 1442 פינה רנה את העיר ואלפונסו הוכתר כ**אלפונסו הראשון, מלך אראגון**. בשנת 1446 כבש אלפונסו את סרדיניה, ולאחר מכן השיג את הסכמת האפיפיור אאוגניוס הרביעי שבנו פרדיננדו יירש את ממלכת נאפולי לאחר מותו.

בשנת 1448 תמך אלפונסו בסקנדרבג, שליט אלבניה, וסייע לו להדוף את כוחותיו של מהמט השני, סולטאן האימפריה העות'מאנית, ובתמורה הפך סקנדרבג לוואסל של אלפונסו בשנת 1451.

ב-27 ביוני 1458 מת אלפונסו בנאפולי, בזמן שתכנן לפלוש לג'נובה. את ממלכת אראגון יחד עם סיציליה וסרדיניה ירש אחיו חואן השני, מלך אראגון, ואילו את ממלכת נאפולי ירש בנו הלא חוקי פרדיננדו הראשון, מלך נאפולי.

## משפחתו
ב-12 ביוני 1415 התחתן אלפונסו עם מריה מקסטיליה, מלכת אראגון, בתם של אנריקה השלישי, מלך קסטיליה וקתרין מלנקסטר, אך לא היו לו ילדים ממנה.

אלפונסו החזיק בכמה פילגשים, ומפילגשו גירלדונה קרלינו נולדו לו שלושה ילדים:
* פרדיננדו הראשון, מלך נאפולי (1423–1494)
* מריה ד'אראגונה (1424–1449), התחתנה עם לאונלו ד'אסטה, מרקיז פררה
* לאונור ד'אראגונה, התחתנה עם מרצאנו, דוכס סקואילצ'ה

## אילן יוחסין

## ראו גם
* מלכי אראגון

## קישורים חיצוניים

* 
* 
* 

קטגוריה:מלכי אראגון
קטגוריה:מלכי סיציליה
קטגוריה:מלכי סרדיניה
קטגוריה:מלכי נאפולי
קטגוריה:אבירי מסדר גיזת הזהב
קטגוריה:ילידי 1396
קטגוריה:נפטרים ב-1458
פולקסווגן וריאנט

ממוזער|230px|פולקסווגן וריאנט

**פולקסווגן וריאנט** היא מכונית סטיישן קומפקטית מסדרה 3, שיוצרה על ידי חברת פולקסווגן הגרמנית בין השנים 1961–1973. הפולקסווגן וריאנט הוצגה לראשונה בפברואר 1962, כחצי שנה לאחר השקת ה"פולקסווגן 1500" מסדרת פולקסווגן סדרה 3.

הפולקסווגן וריאנט יוצרה בגרמניה (1,202,955 יחידות), בברזיל (297,762 יחידות) ובאוסטרליה.

בארצות הברית הפולקסווגן וריאנט שווקה תחת השם "Squareback".

הפולקסווגן וריאנט קרויה גם "פולקסווגן סדרה 3, וריאנט".

ממוזער|230px|פולקסווגן וריאנט, 1,600
ממוזער|200px|פולקסווגן וריאנט, - מבט לתא הנהג
ממוזער|200px|פולקסווגן וריאנט, 1,600

## מפרט טכני ומידות
* 2 דלתות סטיישן
* מנוע אחורי, 4 צילינדרים, 1,493 סמ"ק, מנוע מקורר אוויר, בעל הספק 33 כ"ס ו-44 כ"ס
* מנוע 1,584 סמ"ק, מנוע מקורר אוויר, בעל הספק 40 כ"ס, ו-53 כ"ס, יחס דחיסה 1:8.5
* תמסורת ידנית - 4 מהירויות
* תמסורת אוטומטית - 3 מהירויות
* מצבר הרכב - מקומו מתחת למושב האחורי
* אורך הרכב - 4,225 מ"מ
* אורך הרכב - 4,270 מ"מ (משנת 1970 - תוספת של 45 מ"מ)
* רוחב - 1,605 מ"מ
* גובה - 1,475 מ"מ
* בסיס גלגלים - 2,400 מ"מ

## ראו גם
* פולקסווגן
* פולקסווגן סדרה 3

## קישורים חיצוניים

וריאנט
קטגוריה:מכוניות סטיישן
קטגוריה:דגמי מכוניות שהושקו ב-1962
קטגוריה:מכוניות מנוע אחורי
קטגוריה:כלי רכב גרמניים
קטגוריה:כלי רכב המורכבים באוסטריה
קטגוריה:כלי רכב המורכבים בברזיל
כריס הוגאן

**כריס הוגאן** (באנגלית: **Chris Hogan**; נולד ב-24 באוקטובר 1988) הוא שחקן פוטבול אמריקאי ששיחק בעמדת התופס בליגת ה-NFL.

## ביוגרפיה
הוגאן נולד וגדל בניו ג'רזי, בנם של ג'ים ושל מרי הלן. הוא הצטיין בנעוריו בבייסבול אך לאחר פציעה בכתף עבר להתמקד בלקרוס ובפוטבול. למד במשך שלוש שנים באוניברסיטת המדינה של פנסילבניה וסיים תואר ראשון ב-2010. בתקופת לימודיו היה חבר נבחרת הלקרוס של האוניברסיטה, בשנתו האחרונה נבחר לקפטן הקבוצה, הוא הוביל אותה עם 29 שערים ונבחר לנבחרת העונה של ליגת ה-ECAC ב-NCAA. לאחר הלימודים בפנסילבניה עבר לאוניברסיטת מונמאות' והצטרף לקבוצת הפוטבול שלה, בה שיחק כתופס בקבוצת ההתקפה וכן כקורנרבק בקבוצת ההגנה. בעונתו היחידה בקבוצה רשם 12 תפיסות ל-147 יארד ושלושה טאצ'דאונים ולכך הוסיף 28 תיקולים ו-3 חטיפות.

בתקווה לזכות בחוזה ל-NFL התאמן הוגאן עם סן פרנסיסקו 49', ניו יורק ג'איינטס ומיאמי דולפינס אך לא זכה להיכלל בהרכב הקבוצות. הוא זכה לתשומת לב בתוכנית הטלוויזיה של HBO שסיקרה את מחנה האימונים של מיאמי, במהלכו זכה לכינוי "סבן אילבן" משום שתמיד היה פתוח (פנוי לקבלת מסירות). הוא נשאר בקבוצת באימונים של מיאמי במשך כשנה בטרם שוחרר בספטמבר 2012. בנובמבר 2012 חתם בקבוצת האימונים של באפלו בילס ובדצמבר קודם לסגל הקבוצה. הוא שיחק בקבוצה במשך שלוש עונות במהלכן תפס שישה טאצ'דאונים ו-959 יארד במצטבר.

לפני עונת 2016 חתם על חוזה לשלוש שנים בקבוצת ניו אינגלנד פטריוטס תמורת 12 מיליון דולר. בעונתו הראשונה בקבוצה רשם 680 יארד ו-4 טאצ'דאונים. בפלייאוף הצטיין בגמר ה-AFC בניצחון על פיטסבורג סטילרס, כשתפס 9 מסירות ל-180 יארד (שיא פלייאוף קבוצתי) ושני טאצ'דאונים. הוא זכה עם ניו אינגלנד בסופרבול LI.

בעונת 2017 החמיץ שבעה משחקים בשל פציעה. הוא היה שותף להעפלת הקבוצה לסופרבול LII, בו השיג 128 יארד בתפיסה וטאצ'דאון אחד, בהפסד לפילדלפיה איגלס. בעונת 2018 זכה עם הפטריוטס בסופרבול LIII. לאחר העונה הצטרף לקבוצת קרוליינה פנתרס. בעונת 2020 הצטרף לניו יורק ג'טס.

ב-2021 הצטרף לליגת הלקרוס המקצועית. בעונת 2021 חזר לפוטבול והצטרף לניו אורלינס סיינטס, הוא הודיע על פרישתו באוקטובר אותה שנה.

## סטטיסטיקה נבחרת

**בעונה הסדירה:**

**בפלייאוף:**

## קישורים חיצוניים

* 

* כריס הוגאן באתר ניו אינגלנד פטריוטס
* כריס הוגאן באתר pro-football-reference.com
* No regrets for WR Chris Hogan, אתר באפלו בילס, 2 בספטמבר 2014

## הערות שוליים

קטגוריה:אמריקאים ילידי ניו ג'רזי
קטגוריה:שחקני פוטבול אמריקאים
קטגוריה:שחקני ניו אינגלנד פטריוטס
קטגוריה:שחקני פוטבול: תופסים
קטגוריה:שחקני באפלו בילס
קטגוריה:שחקני קרוליינה פנתרס
קטגוריה:שחקני ניו יורק ג'טס
קטגוריה:ספורטאים רב תחומיים
קטגוריה:שחקני ניו אורלינס סיינטס
קטגוריה:בוגרי אוניברסיטת המדינה של פנסילבניה
קטגוריה:ניו ג'רזי: שחקני פוטבול
קטגוריה:אמריקאים שנולדו ב-1988
ארטיום פרחוסקי

**ארטיום "ארט" ניקולייביץ' פרחוסקי** (בבלארוסית: **Арцё́м Мікала́евіч Парахо́ўскі**, נולד ב-6 באוקטובר 1987 במינסק, בלארוס הסובייטית, ברית המועצות) הוא כדורסלן בלארוסי המשחק בעמדת הסנטר. פרחוסקי הוא חבר בנבחרת הלאומית של בלארוס.

## קריירה
### קריירה טרום-מקצוענית
פרחוסקי שיחק כדורגל עד גיל 16, אז גדל גופו לממדים לא ריאליים עבור קריירה במשחק הרגלי - והוא החל לשחק כדורסל בעל כורחו. סקאוט של אוניברסיטת בינגהאמטון, עלי טון, זיהה את הכישרון שלו ועזר לו להגיע למכללת דרום איידהו. אחרי שנתיים בהן לא הסתדר באיידהו, עבר לאוניברסיטת רדפורד, שם שיחק תחת המאמן בראד גרינברג, זכה פעמיים בתואר שחקן השנה של קונפרנס הביג סאות' והיה הריבאונדר המוביל ב-NCAA בעונת הסיניור שלו, עם 13.4 כאלו למשחק בנוסף ל-21.4 נקודות. פרחוסקי העמיד עצמו לבחירה בדראפט ה-NBA ב-2010, אך לבסוף לא נבחר ופנה לשחק כדורסל מקצועני באירופה.

### קריירה מקצוענית
פרחוסקי החל לשחק בואף ריגה מליגת העל הלטבית והליגה הבלטית. כבר בעונתו הראשונה העמיד ממוצעים של 10.3 נקודות ו-4.4 ריבאונדים בליגה, וזכה בתואר ה-MVP של העונה הסדירה בליגה הבלטית ובמקום בחמישיית העונה. באותה עונה זכתה הקבוצה באליפות והפסידה בגמר הפלייאוף בליגה הבלטית לז'לגיריס קובנה בתוצאה 75-67.

בעונה שלאחר מכן חתם פרחוסקי בפלקנסטרו קאנטו, אך ביקש להשתחרר מחוזהו בקבוצה לאחר יום אחד ולפני שהספיק לשחק בה, וחתם בבודיוולניק קייב מהסופרליגה האוקראינית. בעונתו היחידה בקבוצה רשם ממוצעים של 7.9 נקודות ו-3.9 ריבאונדים. בסוף העונה עבר פרחוסקי לליגת העל הטורקית, לקבוצת אולין אדירנה. אחרי עונה אחת בטורקיה עבר להפועל ירושלים מליגת העל בכדורסל והיורוקאפ. בעונתו היחידה בקבוצה תחת מאמנו לשעבר, בראד גרינברג, העמיד ממוצעים של 12.8 ו-6.4 נקודות וריבאונדים ביורוקאפ ו-8.7 ו-3.6 נקודות וריבאונדים בליגה. פרחוסקי גמר את העונה בסדרת רבע גמר הפלייאוף נגד הפועל חולון כשנפצע בידו.

בסיום עונת  חתם פרחוסקי בניז'ני נובגורוד לשתי עונות,
אך שיחק בה עונה אחת כשהוא קולע 14.3 נקודות ומוריד 7.3 ריבאונדים למשחק בליגת ה-VTB. אחרי סיום עונה זו חתם באוניקס קאזאן, ששיחקה אז ב-VTB וביורוקאפ. בעונתו הראשונה בקבוצה קלע 8.1 נקודות והוריד 5.6 ריבאונדים ביורוקאפ. בעונת  העמיד פרחוסקי ממוצע מדד PIR של 14.1 ב-21.2 דקות בממוצע למשחק.

ב-27 באוגוסט 2017 חתם פרחוסקי במכבי תל אביב לשנה עם אופציה לעונה נוספת. בסיום השנה שוחרר מהקבוצה.

## קישורים חיצוניים

* 

## הערות שוליים

קטגוריה:כדורסלנים בלארוסים
קטגוריה:כדורסלני הפועל ירושלים
קטגוריה:כדורסלני אוניקס קאזאן
קטגוריה:כדורסלני בודיוולניק קייב
קטגוריה:כדורסלני ניז'ני נובגורוד
קטגוריה:כדורסלני מכבי תל אביב
קטגוריה:כדורסלני VEF ריגה
קטגוריה:בוגרי אוניברסיטת רדפורד
קטגוריה:כדורסלני אוניברסיטאות ומכללות בארצות הברית
קטגוריה:בלארוסים שנולדו ב-1987
אזאפה

**אֶזָאפֶה** (פרסית: **اضافه**, תעתיק מדויק: **אצ'אפה** (לפעמים גם **اضافت**, **אצ'אפת**)) היא רכיב דקדוקי בשפה הפרסית המשמש לקישור בין חלקים שונים במשפט, לרוב לציון שייכות, סמיכות או תואר. האזאפה אינה מוטעמת. בתעתיק לעברית נהוג לסמן אותה באות "י" המחוברת במקף למילה הקודמת לה, לדוגמה: מיידאן-י אמאם.

## כתיב
לרוב, לא מסמנים את האזאפה בכתיבה, אך היא נהגית בצליל e או ye. היא כן מסומנת בכתיבה כאשר המילה שהיא מצטרפת אליה מסתיימת בתנועה.

# אם המילה מסתיימת בעיצור, הסמיכות לא משתקפת בכתיב: گلستان سعدی (Golestān-e Sa'di) ה**גולסתאן** של סעדי
# אם המילה מסתיימת בתנועה ארוכה ی, בדיפתונגים و (ow) או ی (ey), הסמיכות גם כן לא משתקפת בכתיב:  صندلی این دختر (sandalī-ye īn doxtar) הכיסא של הילדה הזאת
# אם המילה מסתיימת ב-ھ שקטה, ניתן לסמן את הסמיכות בהמזה מעל ה- ھ והיא מבוטאת ye:  خانۀ بزرگ (xāne-ye bozorg) הבית הגדול
# אם המילה מסתיימת בתנועה ארוכה ا או و, הסמיכות משתקפת בכתיב בצורת ى והיא מבוטאת ye:  كتابهای خوب (ketābhā-ye xūb) הספרים הטובים  دانشجوی زرنگ (dāneshjū-ye zerang) הסטודנט הנבון

## שימושי האזאפה
רוב חלקי הדיבור יכולים להתחבר בסמיכות: שם עצם ושם תואר, שני שמות עצם, שני שמות תואר. יש שני סוגי סמיכות: סמיכות מתארת, וסמיכות לציון שייכות.
# אזאפה לציון שייכות וקניין:  دژ اردشير پاپکان (Dezh-i Ardashīr-i Pāpakān) ארמון ארדשיר 
# אזאפה בין שם עצם ובין שם תואר (התואר בפרסית בא לרוב אחרי שם העצם שהוא מתאר):  کاخ سفید (kākh-i sefīd) הבית הלבן  
# אזאפה המחברת בין שם עצם והתמורה שאחריו:  شهر تهران (shahr-e tehrān) העיר טהראן 
# אזאפה המחברת שמות פרטיים עם שמות משפחה או כינויים (לרוב מתייחס רק לשמות פרסיים; שמות ערביים "פטורים" מהאזאפה):  پروين  اعتصامى (Parvīn-e E'tesāmī) פַּרוִין-י אעתצאמי  ناصر خسرو (Nāser-i Khosrow) נאסר-י ח'וסרו  اردشير پاپکان (اردشير پاپکان) (Ardashīr-i Pāpakān) ארדשיר-י פאפאכּאן

## השמטת האזאפה
במקרים מסוימים ניתן להשמיט את האזאפה (فک اضافه [fakk-i ezafe]), בייחוד בלשון הדיבור. כך גם בביטויים שגורים שהפכו למילה אחת, לדוגמה:  مادر زن (mādar zan) חמות  پدر بزرگ (pedar bozorg) סבא  صاحب خانه (sāheb khāne) בעל-בית

## מקור והתפתחות
במקורו, רכיב האזאפה היה כינוי זיקה. גם באווסטה וגם בפרסית עתיקה ניתן למצוא את המילית -ahya-/-ahe- בשימוש נוסף, המקשר בין חלקי משפט בקשר של שייכות ותיאור. בפרסית אמצעית מופיעה המילית כ-ī(g)- ומשמשת גם כן בשני המקרים. בפרסית חדשה איבדה המילית לגמרי את משמעותה ככינוי זיקה, והיא משמשת רק בתפקידי האזאפה (כינוי הזיקה בפרסית חדשה הוא "כֵּה" (كه)).

## לקריאה נוספת
* John R. Perry and Ali Ashraf Sadeghi, "EŻĀFA ", **Iranica**, s.v.
*D.N. MacKenzie, "Iḍāfa. ii-Iranian languages," **Encyclopedia of Islam**, 2nd ed., s.v.

*
קטגוריה:שפות איראניות
קטגוריה:בלשנות
לגארט בלאנט

**לגארט בלאנט** (באנגלית: **LeGarrette Blount**; נולד ב-5 בדצמבר 1986) הוא שחקן פוטבול אמריקאי לשעבר ששיחק בעמדת הרץ אחורי בליגת ה-NFL.

## ביוגרפיה
בלאנט נולד בעיירה מדיסון שבפלורידה בנם של גרי וברברה. הוא למד בתיכון מחוז טיילור והצטיין בפוטבול ובאתלטיקה קלה. למד במשך שנתיים במכללה במיסיסיפי בה הצטיין בנבחרת הפוטבול. ב-2008 עבר לאוניברסיטת אורגון ושיחק בקבוצת הפוטבול שלה במשך שתי עונות. בעונתו השנייה הושעה למשך למעלה מחודשיים לאחר שבתום המשחק הראשון של העונה חבט בשחקן יריב והתעמת עם אוהדי הקבוצה היריבה. לאחר שהוחזר מההשעייה לא הצליח להשתלב בהרכב עד למשחק האחרון של העונה.

בלאנט העמיד עצמו לבחירה בדראפט ה-NFL של 2010 אך לא נבחר על ידי אף קבוצה. הוא התאמן עם טנסי טייטאנס אך שוחרר לפני פתיחת העונה. הוא הוחתם על ידי טמפה ביי באקנירס ובעונתו הראשונה בקבוצה שותף ב-13 משחקים בהם רשם 1,007 יארד ושישה טאצ'דאונים בריצה והוביל את שחקני השנה הראשונה בליגה בכמות היארדים בריצה. בעונתו השנייה פתח בכל 14 המשחקים בהם שותף והשיג 781 יארד וחמישה טאצ'דאונים בריצה. בעונתו השלישית שימש מחליף בלבד והשיג רק 151 יארד ושני טאצ'דאונים במהלך העונה כולה.

באפריל 2013 הועבר בלאנט לניו אינגלנד פטריוטס, הוא סיים את עונתו הראשונה בקבוצה עם 772 יארד ו-7 טאצ'דאונים, במחזור האחרון של העונה הוביל את הקבוצה לניצחון על באפלו בילס עם 189 יארד בריצה, שני טאצ'דאונים ועוד 145 יארד בהחזרת בעיטות. הוא קבע בכך שיא קבוצתי חדש לסך היארדים במשחק ונבחר לשחקן השבוע ב-NFL. בפלייאוף הצטיין בלאנט בניצחון 43–22 על אינדיאנפוליס קולטס כשהשיג 166 יארד בריצה ו-4 טאצ'דאונים. בגמר ה-AFC הודחה הקבוצה לאחר הפסד לדנוור ברונקוס במשחק בו השיג בלאנט 6 יארד בלבד בריצה.

בתחילת עונת 2014 חתם לשנתיים בפיטסבורג סטילרס, הוא שוחרר מהקבוצה לאחר 11 משחקים בלבד על רקע התנהגותו כשעזב את מגרש ללא אישור לפני תום משחק הקבוצה. מיד לאחר שחרורו חתם שוב בניו אינגלנד פטריוטס ובחמישה המשחקים האחרונים של העונה סייע לקבוצה להשיג את המקום הראשון בחטיבת ה-AFC. בפלייאוף הצטיין בגמר ה-AFC מול אינדיאנפוליס קולטס עם 148 יארד ושלושה טאצ'דאונים בריצה. הוא זכה עם הקבוצה בסופרבול XLIX במהלכו השיג 40 יארד ב-14 ניסיונות ריצה.

את המחזור הראשון של עונת 2015 החמיץ בשל השעיה מהליגה על שימוש במריחואנה. הוא שיחק ב-12 משחקים במהלך העונה בהם השיג 703 יארד ושישה טאצ'דאונים בריצה ועוד 43 יארד וטאצ'דאון אחד בתפסה. בעקבות פציעה ברגלו החמיץ את יתרת העונה מהמחזור ה-14 ואילך.

בתחילת עונת 2016 חתם על חוזה לעונה אחת בניו אינגלנד פטריוטס. עונה זו הייתה עונת שיא בקריירה שלו, כשהשיג 1,161 יארד בריצה והוביל את הליגה עם 18 טאצ'דאונים בריצה, שיא קבוצה לרץ אחורי. הוא זכה עם הקבוצה בסופרבול LI.

במאי 2017 הצטרף לקבוצת פילדלפיה איגלס וסייע לה להעפיל לסופרבול LII בו השיג 90 יארד וטאצ'דאון אחד בניצחון מול קבוצתו לשעבר ניו אינגלנד פטריוטס. במרץ 2018 חתם בקבוצת דטרויט ליונס ושיחק בקבוצה במשך עונה אחת.

## סטטיסטיקה בולטת
נכון לסוף עונת 2018:

**עונה סדירה:**

**פלייאוף:**

## קישורים חיצוניים

* לגארט בלאנט באתר pro-football-reference.com

קטגוריה:אמריקאים ילידי פלורידה
קטגוריה:שחקני פוטבול אמריקאים
קטגוריה:שחקני ניו אינגלנד פטריוטס
קטגוריה:שחקני פוטבול: רצים אחוריים
קטגוריה:שחקני פיטסבורג סטילרס
קטגוריה:שחקני טמפה ביי באקנירס
קטגוריה:שחקני פילדלפיה איגלס
קטגוריה:שחקני דטרויט ליונס
קטגוריה:בוגרי אוניברסיטת אורגון
קטגוריה:פלורידה: שחקני פוטבול
קטגוריה:אמריקאים שנולדו ב-1986
אצטדיון אל-ח'דר

**אצטדיון אל-ח'דר** הוא אצטדיון כדורגל הממוקם
בעיירה אל-ח'דר, סמוך למחסום המנהרות בכביש 60 ולבית לחם.

האצטדיון נחנך בשנת 2007, מכיל 6,000 מושבים ונבנה במימון ממשלת פורטוגל. המגרש עומד בתקן הבינלאומי ובכל דרישות פיפ"א. אורכו 106 מטר ורוחבו 76 מטרים. באצטדיון משחקות קבוצות ואדי א-ניס ושבאב אל-ח'דר מליגת העל הפלסטינית.

## קישורים חיצוניים

## הערות שוליים

אל-ח'דר
קטגוריה:נפת בית לחם
ספיר דרמון

**ספיר דרמון בראון** (נולדה ב-14 במאי 1989) היא מדבבת ושחקנית ישראלית. ידועה בעיקר בשל גילום דמותה של יעל שכטר בסדרת הילדים והנוער "ראש גדול", בה השתתפה בארבע העונות הראשונות ובעונה השישית.

## ביוגרפיה
דרמון למדה שלוש שנים בסטודיו למשחק של יורם לוינשטיין.
בשנת 2000 השתתפה בפסטיגל 2000 בתור "ילדת פסטיגל".

בשנת 2004 החלה לגלם את דמותה של יעל שכטר בסדרת הנוער "ראש גדול" בערוץ הילדים ל-yes. את תפקיד זה גילמה עד 2007, במשך ארבע העונות הראשונות של הסדרה. באותה השנה שיחקה גם בסרט "שמיים אחרים" של הבמאי אריאל טלפלר, בתפקיד מירה. בנוסף, באותה השנה תרמה את קולה לסדרה "הניצוצות של מאור", ברדיו מהות החיים.

בשנת 2009 התגייסה לצה"ל ושירתה בלהקה הצבאית של פיקוד העורף.

בשנת 2010 שיחקה בסרטו של דובר קוסאשווילי "התגנבות יחידים", בתפקיד מירי.

בשנים 2015–2016 עבדה דרמון בבית הספר שקד ברעננה בתור מורה לחוג תיאטרון והצטרפה לסגל המורים של בית הספר.

בשנת 2017 שבה לגלם את דמותה של יעל שכטר בסדרה "ראש גדול" - ראש חדש.

השתתפה בעונה הראשונה של כדברא בתור גרומלית.

דרמון דיבבה בסדרות ובסרטי ילדים שונים, לרבות: "מועדון ווינX", "אווטאר: כשף האוויר האחרון", "קסם של הורים", "עיר המלאכים", "סקובי-דו", "הפיה לילי", "המופלאה: הרפתקאות ליידי באג", "בית", "ארתור", "מעבר ליער", "בויסטר", "הנה בא הגראמפ", "הכוכב של אנדרה וטאטי", "פולי פוקט", "רגולר שואו", "ויק ההורס", "אדומה אש", "סינדרלה 3: אהבת אמת", "טרזן וג'יין", "ספיידרמן: ממד העכביש" ו"ספיידרמן: ברחבי ממדי העכביש".

בהמשך הצטרפה לעונה השלישית של "שכונה" שעלתה באפריל 2018.

דיבבה גם את הדמות ג'נה מסדרת הנוער "מלכת האי" שמשודרת בנטפליקס.

## חיים אישיים
בשנת 2019 התחתנה עם בן זוגה. בשנת 2020 נולד בנם הראשון. בשנת 2023 נולדו להם תאומים.

## פילמוגרפיה
### דיבוב

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:מדבבות ישראליות
קטגוריה:מדבבים ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:שחקני מחזות זמר ישראלים
קטגוריה:במאי דיבוב
קטגוריה:ישראליות שנולדו ב-1989
קטגוריה:ישראלים שנולדו ב-1989
פרדיננדו הראשון, מלך נאפולי

**פרדיננדו הראשון, מלך נאפולי** (2 ביוני 1423 - 25 בינואר 1494), היה מלך נאפולי בין השנים 1458–1494.

## ביוגרפיה
פרדיננדו הראשון נולד בממלכת אראגון ב-2 ביוני 1423, והיה בנם של אלפונסו החמישי, מלך אראגון ופילגשו גירלדונה קרלינו. על מנת לחזק את כוחו של פרדיננדו, השיא אותו אביו אלפונסו בשנת 1444 לאיזבל מקלרמון, בתם של טריסטאן דה קלרמון וקתרינה מטרנטו, רוזנת קופרטינו, שהייתה בעלת טענות ירושה לדרום איטליה, ואף בעלת טענה על ממלכת נאפולי.

בשנת 1458 מת אביו אלפונסו הראשון, מלך נאפולי, ופרדיננדו עלה לשלטון במקומו בממלכת נאפולי. האפיפיור קליקסטוס השלישי לא הכיר בזכותו של פרדיננדו, והכריז על הממלכה כנחלת הכנסייה. אולם קליקטוס השלישי מת תוך זמן קצר, ויורשו פיוס השני הכיר בזכותו של פרדיננדו לכתר. בשנת 1459 פרץ מרד כנגד שלטונו של פרדיננדו, והאצולה הציעה את הכתר לז'אן השני, דוכס לורן, בנו של רנה מאנז'ו. ז'אן הצליח לכבוש כמה עיירות בקמפאניה, ואף הביס את צבאו של פרדיננדו, אולם לא מיהר לכבוש את נאפולי. בשנת 1462 הביסו כוחותיהם של פרדיננדו ודודו חואן השני, מלך אראגון את הצי של ז'אן, ובשנת 1465 הובס ז'אן סופית ופרדיננדו חזר לשלוט בנאפולי.

בשנת 1465 מתה אשתו הראשונה איזבל מקלרמון, ובשנת 1476 התחתן פרדיננדו עם בת דודתו חואנה מאראגון, מלכת נאפולי, בתם של חואן השני, מלך אראגון וחואנה אנריקס.

בשנת 1478 לחם פרדיננדו יחד עם האפיפיור סיקסטוס הרביעי נגד לורנצו דה מדיצ'י, אולם לבסוף הגיע דה מדיצ'י לנאפולי, וכרת ברית עם פרדיננדו. בשנת 1480 כבשו כוחות האימפריה העות'מאנית בראשות מהמט השני את אוטרנטו, וטבחו את רוב תושביה, אולם שנה לאחר מכן כבש בנו של פרדיננדו - אלפונסו, דוכס קלבריה את העיר מחדש. בשנת 1482 נטש פרדיננדו את בריתו עם האפיפיור, ולחם לצד פרארה ומילאנו נגד האפיפיור והרפובליקה של ונציה.

בשנת 1485 מרדה האצולה הנאפוליטנית בפרדיננדו, אולם המרד דוכא על ידו, ועל אף שהבטיח חנינה כללית לכל האצילים, הוציא אותם להורג לאחר כניעתם.

בדצמבר 1491 ביקר פרדיננדו קבוצת צליינים שהונהגה על ידי וילהלם הראשון, רוזן הסן, בשובם מארץ הקודש.

בשנת 1493 החל שארל השמיני, מלך צרפת להכין את פלישתו לאיטליה לצורך כיבוש ממלכת נאפולי, בעידודו של לודוביקו ספורצה. פרדיננדו ניסה להזהיר את הנסיכים האיטלקיים ואת האפיפיור אלכסנדר השישי, באסון הנורא שיקרה אם שארל השמיני יפלוש לאיטליה, אולם לא הצליח לשכנעם. ב-25 בינואר 1494 מת פרדיננדו מותש מרוב חרדה, ובנו אלפונסו השני, מלך נאפולי עלה לשלטון במקומו, אולם עד מהרה הודח אלפונסו על ידי שארל השמיני שכבש את הממלכה.

## משפחתו
בשנת 1444 התחתן פרדיננדו עם איזבל מקלרמון, בתם של טריסטאן דה קלרמון וקתרינה מטרנטו, רוזנת קופרטינו, ממנה נולדו לו 6 ילדים:
* אלפונסו השני, מלך נאפולי (1448–1495)
* אלאונורה מנאפולי, דוכסית פרארה (1450–1493), התחתנה עם ארקולה הראשון ד'אסטה, דוכס פרארה
* פדריקו, מלך נאפולי (1452–1504)
* ג'ובאני מנאפולי (1453–1485)
* ביאטריצ'ה מנאפולי (1457–1508), התחתנה עם מתיאש הראשון, מלך הונגריה, ולאחריו עם ולדיסלב השני, מלך הונגריה ובוהמיה
* פרנצ'סקו מנאפולי, דוכס סן אנג'לו (1461–1486)

בשנת 1476 התחתן פרדיננדו עם חואנה מאראגון, מלכת נאפולי, בתם של חואן השני, מלך אראגון וחואנה אנריקס, ממנה נולדו לו שני ילדים:
* ג'ובאנה מנאפולי (1478–1518), התחתנה עם פרדיננדו השני, מלך נאפולי
* קרלו מנאפולי (1480–1486)

## אילן יוחסין

## קישורים חיצוניים

* 
* 
* 

קטגוריה:אבירי מסדר גיזת הזהב
קטגוריה:מלכי נאפולי
קטגוריה:ילידי 1423
קטגוריה:נפטרים ב-1494
DKW מונזה

ממוזער|250px| מונזה DKW, מבט לתא הנהג 
ממוזער|250px| מונזה DKW 
ממוזער|250px| מונזה, DKW Auto Union 

**DKW מונזה** (גרמנית: DKW Monza) היא מכונית ספורט קטנה שנבנתה על ידי חברת DKW הגרמנית בשנת 1956, ויוצרה עד שנת 1958. יוצרו, כנראה בין 230 ל-240 יחידות.

## חברת המכוניות והאופנועים DKW

דה-קה-וו: DKW) Dampf-Kraft-Wagen) 

חברת DKW נוסדה ב- 1916 כחברה לאביזרי קיטור ומכוניות קיטור. ב- 1920 הייתה DKW יצרנית האופנועים הגדולה בעולם.

בשנת 1932, אוחדו אאודי, DKW, הורך וונדראר (Wanderer) לחברה אחת - אוטו אוניון AG (Auto Union). סמל החברה - ארבע טבעות שלובות נועד לסמן את איחוד בין ארבע החברות.

קונצרן הרכב הגרמני פולקסווגן רכש את החברה בשנת 1964.

## DKW מונזה

מכונית ספורט קטנה שפותחה בשנת 1956, והייתה בנויה על גוף עשוי פלסטיק.
* מנוע 3 צילינדרים בהספק של 900 סמ"ק, המפיק 40 כ"ס
* מהירות שיא - 125 קמ"ש
* תאוצה 0–100 קמ"ש, 31 שניות
* משקל - 780 ק"ג 
* רוחב - 1,350 מ"מ
* בשנת 1955 זכתה ה- DKW מונזה במקום הראשון באליפות ראלי גרמניה, ובמקום השלישי באליפות אירופה.

## תמונות

DKW Monza interior view (7873663512).jpg | מונזה, מבט מבפנים
1956-1959 DKW Auto Union, 3-6 Monza pic07.JPG| מונזה
1958 Auto Union Monza pic3.JPG| מונזה שנת 1958
Auto Union Monza 1958 Emblem SATM 05June2013 (14414048408).jpg| לוגו החברה בשנת 1958 (Auto Union Monza)
DKW Monza.JPG| מונזה



## ראו גם
* אאודי
* פורשה 356

## לקריאה נוספת

* הספורט המוטורי 1921–1965  DKW 

## קישורים חיצוניים

קטגוריה:מכוניות ספורט
קטגוריה:דגמי מכוניות שהושקו ב-1956
מונזה
קטגוריה:כלי רכב גרמניים
שלמה אקשטיין

**שלמה יששכר אקשטיין** (1 בנובמבר 1929 – 12 בינואר 2020) היה פרופסור לכלכלה, שכיהן כנשיא אוניברסיטת בר-אילן בין השנים 1992–1996.

## ביוגרפיה
נולד ב-1929 בויסבאדן שבגרמניה, למרקוס ואוגוסטה אקשטיין, לפני מלחמת העולם השנייה עלתה משפחתו לארץ, בשנת תש"ו היגרו הוריו למקסיקו, שם היה מדריך בתנועת בני עקיבא, ב-1957 קיבל רישיון בכלכלה, מהאוניברסיטה הלאומית האוטונומית של מקסיקו, מקסיקו סיטי. את תואר הד"ר עשה בהרווארד ב-1964.

ב-1960 עלה ארצה וב-1961 הקים את המחלקה לכלכלה בבר-אילן, ועמד בראשה עד 1965. בשנת 1972 עמד בראש צוות של הבנק העולמי לבחינת רפורמות אגרריות באמריקה הלטינית. שימש כיו"ר הוועדה הציבורית שבחנה את פרויקט תעלת הימים בין הים התיכון לים המלח, היה חבר המועצה להשכלה גבוהה, בין השנים 1976–1978, וחבר המועצה הלאומית למחקר ופיתוח בין השנים 1984–1989.

ב-1978 התמנה לרקטור האוניברסיטה והחזיק בתפקיד זה עד 1982. שימש כיו"ר ועדת ההוצאה לאור של האוניברסיטה, וב-1992 התמנה לנשיא האוניברסיטה. בהמשך היה חבר הנהלת קרן שניצר, ושימש כיו"ר המרכז הפסיכו-חינוכי "רטורנו", העוסק במניעה וטיפול בבעיות התמכרויות לסמים אלכוהול והימורים. ב-2007 זכה בתואר יקיר העיר רחובות. ב-2015 קיבל מהאוניברסיטה את "אות יקיר ברוקדייל".

נפטר ב-12 בינואר 2020, ט"ו בטבת התש"ף.

היה נשוי ללאה לבית צולמן, ולהם שלושה ילדים. בנו הוא הרב איתן אקשטיין, מנכ"ל עמותת רטורנו.

## ספריו
* **דרוג פרויקטים תחת מגבלת הון**, אוניברסיטת בר-אילן, 1986
* **הערכה כלכלית של פרויקט לאומי הנהנה מתנאי אשראי מיוחדים**, רמת גן : הקתדרא לכלכלה ולמינהל עסקים ע"ש סיר אייזק וליידי אדית וולפסון, 1986
* **[http://www.kotar.co.il/kotarapp/index/Chapter.aspx?nBookID=93558032&nTocEntryID=93559647 הפרטת חברות בישראל ובעולם]**, אוניברסיטת בר-אילן, 1998
* **מבחן השנה הראשונה ושערי ניכיון משתנים**, אוניברסיטת בר-אילן, 1986
* **מודל לניתוח רגישות סימולטני של פרויקטים כלכליים**, אוניברסיטת בר-אילן, 1985
* **מונופול דו צדדי - המקרה הכללי**, רמת גן : המחלקה לכלכלה, אוניברסיטת בר-אילן, 1978
* **ניתוח כדאיות כלכלית של מפעל אנרגטי בתנאי אי ודאות**, אוניברסיטת בר-אילן, 1985
* **ניתוח עלות תועלת בתנאי אינפלציה**, אוניברסיטת בר-אילן, 1986
* **ניתוח עלות תועלת של [[תחנת כוח גרעינית בישראל]]**, רמת גן : הקתדרא לכלכלה ולמינהל עסקים ע"ש סיר אייזק וליידי אדית וולפסון, 1986
* **שתוף בין כפרי במכון חקלאי**, רחובות : המרכז לחקר ההתיישבות, 1969
* **תורת המחירים**, רמת גן, בר-אורין, 1972

## מאמריו
* **תהליך הפרטה של חברות ממשלתיות בישראל - סקירה והערכות לעתיד, הרבעון לכלכלה**, אייר תשנ"ג / מאי 1993, עמודים 31–47 

## קישורים חיצוניים

* שלמה אקשטיין באתר אוניברסיטת בר-אילן
* הודעה לעיתונות על זכיתו באות יקיר העיר רחובות 
* אתר רטורנו
* אודותיו באתר הוצאת אוניברסיטת בר-אילן
* אודותיו תיאור מפורט
* 

## הערות שוליים

קטגוריה:חברי המועצה להשכלה גבוהה
קטגוריה:יהדות ויסבאדן
קטגוריה:כלכלנים ישראלים
קטגוריה:נשיאי אוניברסיטת בר-אילן
קטגוריה:סגל אוניברסיטת בר-אילן: כלכלה
קטגוריה:רקטורי אוניברסיטת בר-אילן
קטגוריה:ישראלים ילידי גרמניה
קטגוריה:בעלי תואר דוקטור מאוניברסיטת הרווארד
קטגוריה:ישראלים שנולדו ב-1929
קטגוריה:ישראלים שנפטרו ב-2020
דיון לואיס

**דיון לואיס** (באנגלית: **Dion Lewis**; נולד ב-27 בספטמבר 1990) הוא שחקן פוטבול אמריקאי ששיחק בעמדת הרץ אחורי בליגת ה-NFL.

## ביוגרפיה
לואיס נולד באולבני שבניו יורק בנם של לירוי ולינדה. לאחר לימודי התיכון למד במשך שנתיים באקדמיית בלייר שבניו ג'רזי והצטיין בנבחרת הפוטבול שלה ובנבחרת האתלטיקה.

ב-2009 החל ללמוד תקשורת באוניברסיטת פיטסבורג. בעונתו הראשונה בנבחרת הפוטבול של פיטסבורג השיג 1,799 יארדים ו-17 טאצ'דאונים בריצה, הוא זכה בתואר שחקן ההתקפה של העונה ושחקן השנה הראשונה של העונה בליגת ביג איסט, והיה הראשון להשיג תואר כפול זה מאז מייקל ויק. בעונתו השנייה השיג 1,061 יארד ו-13 טאצ'דאונים בריצה. לאחר שתי עונות החליט לפרוש מהלימודים ולהעמיד עצמו לבחירה בדראפט ה-NFL.

לואיס נבחר בסיבוב החמישי של דראפט ה-NFL על ידי פילדלפיה איגלס. הוא שימש רץ מחליף בשתי עונותיו הראשונות בליגה ולא בלט. באפריל 2013 עבר לקליבלנד בראונס אך החמיץ את כל העונה עקב שבר בעצם השוקית. באוגוסט 2014 שוחרר מקליבלנד. הוא צורף לאינדיאנפוליס קולטס אך לא נכלל בהרכב הקבוצה ושוחרר לאחר שבוע.

בדצמבר 2014 חתם בניו אינגלנד פטריוטס על חוזה עתידי לקראת העונה הבאה. הוא נכלל בהרכב הקבוצה לעונת 2015, ושימש הרץ הפותח במחזור הראשון לאור השעייתו של לגארט בלאנט. לואיס הצטיין במשחק עם 69 יארד בריצה ו-51 יארד בתפיסה. הוא המשיך ביכולת טובה גם במחזורים הבאים, והיה אופציית מסירה מועדפת לקוורטרבק טום בריידי. הצטיינותו הביאה להארכת חוזהו בפטריוטס לשנתיים נוספות. במחזור השמיני נפצע וקרע את רצועת ה-ACL בברכו והושבת למשך שאר העונה. בעונת 2016 שב לשחק רק במחזור העשירי לאחר התאוששות מניתוח ושיקום של מספר חודשים. במשחק הפלייאוף הראשון של הקבוצה מול יוסטון טקסאנס היה לשחקן הראשון בתולדות הליגה שהשיג באותו משחק טאצ'דאונים בריצה, תפיסה ובהחזרת בעיטה. יחד עם הקבוצה זכה בסופרבול LI. בכל 17 המשחקים (עונה סדירה ופלייאוף) בהם שותף לואיס בעונות 2015 ו-2016 ניצחה הקבוצה.

בעונת 2017 היה לרץ הבולט של הקבוצה וסיים את העונה עם 896 יארד בריצה, 214 בתפיסה ותשעה טאצ'דאונים סך הכל. הוא סייע לניו אינגלנד לסיים עם המאזן הטוב בליגה, ולהעפיל לסופרבול LII בו הפסידה לפילדלפיה איגלס.

לקראת עונת 2018 חתם בקבוצת טנסי טייטאנס. בעונת 2020 הצטרף לניו יורק ג'איינטס. באוגוסט 2021 הודיע על פרישה.

## סטטיסטיקה בולטת
**עונה סדירה:**

ללואיס עוד טאצ'דאון אחד בהחזרת בעיטה בעונת 2017.

**פלייאוף:**

ללואיס עוד טאצ'דאון אחד בהחזרת בעיטה בפלייאוף של עונת 2016.

## קישורים חיצוניים

* דיון לואיס באתר ניו אינגלנד פטריוטס
* דיון לואיס באתר pro-football-reference.com
* דיון לואיס באתר אוניברסיטת פיטסבורג

## הערות שוליים

קטגוריה:אמריקאים ילידי מדינת ניו יורק
קטגוריה:אולבני: אישים
קטגוריה:שחקני פוטבול אמריקאים
קטגוריה:שחקני ניו אינגלנד פטריוטס
קטגוריה:שחקני פוטבול: רצים אחוריים
קטגוריה:שחקני פילדלפיה איגלס
קטגוריה:שחקני ניו יורק ג'איינטס
קטגוריה:שחקני טנסי טייטאנס
קטגוריה:בוגרי אוניברסיטת פיטסבורג
קטגוריה:מדינת ניו יורק: שחקני פוטבול
קטגוריה:אמריקאים שנולדו ב-1990
עונת 1975/1976 בבונדסליגה

**עונת 1975/1976** הייתה העונה ה-13 של הבונדסליגה, שהיא הליגה הבכירה בכדורגל של גרמניה המערבית. העונה החלה ב-9 באוגוסט 1975 והסתיימה ב-12 ביוני 1976. 
שמאל|ממוזער|קבוצות הליגה
קרלסרוהה, הנובר 96 ובאייר אורדינגן (בפעם הראשונה בתולדות המועדון) עלו מהבונדסליגה השנייה.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן. 

בורוסיה מנשנגלדבך זכתה בתואר האליפות עונה שנייה ברציפות, ובפעם הרביעית בתולדות המועדון.  

הנובר 96, קיקרז אופנבך ובאייר אורדינגן ירדו לליגות אזוריות.

## כדורגלנים מצטיינים
קלאוס פישר (שאלקה 04) כבש 29 שערים, והיה מלך השערים של הליגה.

פרנץ בקנבאואר (באיירן מינכן) זכה בתואר כדורגלן השנה בגרמניה בפעם הרביעית.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1975
קטגוריה:תחרויות כדורגל ב-1976